## KÖNYVTÁR-ÉS INFORMÁCIÓTUDOMÁNYI MESTERKÉPZÉSI SZAK

|  |  |
| --- | --- |
| **Képzési terület:** | társadalomtudomány |
| **Képzési ciklus:** | *mesterképzés* |
| **Szakért felelős kar:** | **Bölcsészettudományi Kar** |
| **Szakfelelős neve:** | **Bujdosóné Dr. Dani Erzsébet** |
| **Képzési hely(ek) munkarenddel:** | *Debrecen – nappali, levelező* |
| **Képzési idő:** | **4 félév** |
| **Az oklevélhez szükséges kreditek száma:** | **120 kredit** |
| **Összes kontaktóra száma** | **780** |
| **nappali tagozaton:** | **780** |
| **levelező tagozaton:** | **780** |
| **Szakmai gyakorlat ideje, kreditje, jellege** | **150 óra, 10 kredit, a képzés tanterve határozza meg** |
| **nappali tagozaton:** | **150** |
| **levelező tagozaton:** | **150** |

A SZAK KÉPESÍTÉSI ÉS KIMENETI KÖVETELMÉNYEI:

1. A mesterképzési szak megnevezése: könyvtár- és információtudomány (Library and Information Science)

2. A mesterképzési szakon szerezhető végzettségi szint és a szakképzettség oklevélben szereplő megjelölése

végzettségi szint: mester- (magister, master; rövidítve: MA-) fokozat

szakképzettség: okleveles informatikus könyvtáros

a szakképzettség angol nyelvű megjelölése: Librarian and Information Scientist

3. Képzési terület: társadalomtudomány

4. A mesterképzésbe történő belépésnél előzményként elfogadott szakok

4.1. Teljes kreditérték beszámításával vehető figyelembe: informatikus könyvtáros alapképzési szak, továbbá a felsőoktatásról szóló 1993. évi LXXX. törvény szerinti főiskolai szintű könyvtáros, informatikus könyvtáros szak.

4.2. A 9.3. pontban meghatározott kreditek teljesítésével vehetők figyelembe továbbá: azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

5. A képzési idő félévekben: 4 félév

6. A mesterfokozat megszerzéséhez összegyűjtendő kreditek száma: 120 kredit

a szak orientációja: kiegyensúlyozott (40-60 százalék)

a diplomamunka készítéséhez rendelt kreditérték: 20 kredit

a szabadon választható tantárgyakhoz rendelhető minimális kreditérték: 6 kredit

7. A szakképzettség képzési területek egységes osztályozási rendszere szerinti tanulmányi területi besorolása: 322/0322

8. A mesterképzési szak képzési célja és a szakmai kompetenciák

A képzés célja könyvtáros szakemberek képzése, akik a megszerzett könyvtár- és információtudományi és informatikai ismereteik birtokában az információs és tudástársadalom alapintézményeiben (könyvtárakban, gazdasági, üzleti, közigazgatási, államigazgatási, valamint információszolgáltató intézményekben és központokban, továbbá egyéb informatikus könyvtáros képzettséget igénylő területeken) - a korszerű információs technológia teljes eszköztárát hasznosítva - képesek az információs tartalmak előállításával, szervezésével, feldolgozásával, tájékoztatásával, archiválásával kapcsolatos feladatok elvégzésére és az ezekhez kötődő szolgáltatások tervezésére és menedzselésére, a tudás, az információ és a kultúra közvetítésére. Képesek továbbá aktív szerepet vállalni a tudásdisszemináció és a kutatástámogatás területén. Felkészültek tanulmányaik doktori képzésben történő folytatására.

8.1. Az elsajátítandó szakmai kompetenciák

8.1.1. Az informatikus könyvtáros

a) tudása

Magas szinten ismeri, és a magabiztos gyakorlati használhatóság követelményeinek megfelelően érti és értelmezi a könyvtár- és információtudomány helyét, kapcsolódási pontjait és szerepét más tudományterületekkel összefüggésben.

Ismeri és érti azokat a hazai, európai és nemzetközi stratégiákat, irányelveket, jogi normákat, amelyek meghatározzák a könyvtár- és információtudomány aktuális kérdéseit, és kijelölik a könyvtárak szerepét az oktatási, képzési, kutatási és fejlesztési környezetben.

Elmélyült ismeretekkel rendelkezik az információs és tudástársadalom, a szolgáltatásfejlesztés és szervezeti tudásmenedzsment, a kutatási és gazdasági szféra információs támogatása, a tudásdisszemináció, a tudáselőállítás, a tudásreprezentáció hagyományos és modern formái, a könyvtárak működtetése, az informatikai rendszerek és alkalmazások használata és a tartalomszolgáltatással kapcsolatos szabályozás területén.

Ismeri az információkezelés technológiáját és alkalmazza az informatikai, infokommunikációs eszközöket, módszereket, technikákat.

Ismeri és érti a számítógépes információs rendszereket, működtetésüket, továbbá a digitalizálással, elektronikus dokumentumok létrehozásával, szolgáltatásával és megőrzésével kapcsolatos alap- és irányelveket, tevékenységeket könyvtári környezetben.

Birtokolja a korszerű minőségmenedzsment, tudásmenedzsment és projektmenedzsment, valamint a szolgáltatások nyújtásával, tervezésével kapcsolatos módszertani tudástartalmakat.

Ismeri és érti a könyvtári területtel szoros kapcsolatban lévő társtudományok, valamint a képzési, kutatási és fejlesztési környezetben betöltött könyvtári szerepvállalásból adódóan más tudományterületek alapvető fogalmi rendszerét, intézményrendszerét, összefüggésrendszerét, irányzatait.

Tisztában van a hazai és külföldi információforrások értékelésével, kiválasztásával, az egyes tudományterületek információs igényével és szokásaival.

Ismeri és érti azokat a hazai, európai és globális problémákat és trendeket az információs- és tudástársadalom, az információs gazdaság területén, amelyek meghatározzák a könyvtártudományi gondolkodás alaptendenciáit is.

Ismeri az információ gazdaságtanát, pénzügyi és jogi szabályozásának, valamint szabványosításának korszerű alapismereteit.

Birtokolja azokat az igénykutatási, minőségmenedzsment módszereket és technikákat, amelyek a tényleges és a potenciális könyvtár- és információhasználók szokásainak, igényeinek, elvárásainak felmérését és megismerését teszik lehetővé.

Birtokában van a könyvtári minőségirányítás és a szervezeti önértékelés elméleti és módszertani ismereteinek és eszközeinek, amelyek alkalmazásával a könyvtárak és információs szervezetek teljesíthetik jelenlegi és a jövőben várható feladataikat.

Ismeri a könyvtári terület hazai és nemzetközi szakmai szervezeteit, a terület ágazati irányításának, és jogi szabályozásának kereteit.

Ismeri a könyvtártudomány mérvadó hazai és nemzetközi szakirodalmi forrásait, és egyéb szakmai orgánumait.

Ismeri a szervezete számára befogadható és végrehajtható pályázatok megtalálásához szükséges alapvető információforrásokat, és a pályázati és a projektmunka irányításának módszertanát.

Elmélyült ismeretekkel rendelkezik a felhasználóképzés módszertanáról és a könyvtár- és információtudományi elektronikus tananyagok előállításának technikai és módszertani követelményeiről.

b) képességei

Képes a szakmai feladatok megoldása során az önálló elemzésre, az információhasználat eredményeinek értékelésére, kutatások végzésére és a különböző következtetések szintetizálására az információmenedzsment problémáinak megoldása érdekében.

Képes a meglévő információk új szempontok szerinti feldolgozására, valamint új információk előállításával hagyományos és webes tartalomszolgáltatás nyújtására, szöveges és multimediális információk archiválására, adatbázisok tervezésére, létrehozására, karbantartására és közreadására, az átvehető külföldi szakmai megoldások adaptálására.

Képes az információelemzés és -tervezés módszereinek alkalmazására, a hatékony tájékoztatásra, a gazdasági, politikai, igazgatási, kulturális, tudományos és egyéb területeken jelentkező szakirodalmi információs igények magas szintű kielégítésére a hagyományos információforrások és a korszerű információs technológiák felhasználásával.

Képes piacképes könyvtári szolgáltatások szervezésére, menedzselésére, működtetésére, minőségbiztosítására és folyamatos fejlesztésére, innovációra, a megfelelő gyakorlati és menedzsmenttechnikák alkalmazására a fenntartókkal, piaci szereplőkkel és felhasználókkal való kapcsolatokban.

Képes a különböző típusú könyvtárakban, szaktájékoztatási és dokumentációs intézményekben, valamint az üzleti szférában az egyes szaktudományok területén magas szintű, önálló gyűjteményszervező, feldolgozó, rendszerező, tájékoztató munka végzésére magyar és idegen nyelven.

Képes bibliometriai és tudománymetriai szolgáltatások nyújtására, a tudományos kutatómunka támoga­tására.

Képes a könyvtári munkafolyamatok végrehajtásában történő hatékony közreműködésre, irányításra, eredményesen együttműködik az intézményen belüli és kívüli partnerekkel.

Képes az intézménye számára befogadható és végrehajtható pályázatok felkutatására, a pályázati és a projektmunka irányítására.

Képes segíteni az oktatásban, képzésben résztvevők információellátását, a tudományos kutatás és az adatbázisokból történő információkérés lehetőségét.

Képes használó-képző tanfolyamok tartására és elektronikus tananyagok elkészítésére.

Képes az általa ismert idegen nyelven könyvtártudományi szaknyelvi anyagokat értelmezni, idegen nyelvű adatbázisokban információkeresést végrehajtani, idegen nyelvű források felhasználásával szaktudományi tájékoztatást végezni és külföldi használókkal is kommunikálni.

c) attitűdje

Kezdeményező és nyitott a szakmai innovációs törekvések irányába, támogatja és alkalmazza azokat, amelyek illeszkednek az intézményi és szakmai stratégiákhoz.

Megfelelő vita- és kommunikációs készség, egészséges önbizalom és dinamizmus jellemzi a munkakör feladatainak elvállalásához, a feltárt problémák közös megoldása érdekében, valamint kezdemé­nyező az új feladatok megvalósításában és az ezekhez szükséges hatáskörök kijelölésében.

Elkötelezett a könyvtár- és információtudomány területén egyre nagyobb szerepet kapó minőségbizto­sítási törekvésekkel szemben, minőségtudat és sikerorientáltság, stratégiai látásmód és szolgálta­tásorientáltság jellemzi.

Kellő motivációval rendelkezik a változó társadalmi igények felismerésére, reflexiójára, a folyamatos önképzésre, az életen át tartó tanulásra.

Nyitott arra, hogy tudását és tapasztalatait megossza mind formális, mind nem formális keretek között a könyvtáros szakmai közösséggel vagy szélesebb használói és társadalmi csoportokkal.

Elkötelezetten és aktívan támogat munkahelyi pozíciójában és a közéletben minden olyan törekvést, amely a társadalmi esélyegyenlőség javítását szolgálja, kiemelten a gyermekjogok, a fogyatékos­sággal élő és az egyes nemzetiségekhez tartozó személyek jogainak érvényesítése terén.

Nyitott és elkötelezett a nemzetközi szakmai kapcsolatok ápolásának minden együttműködési formája iránt, szakmai szervezetekben vállalt feladatok, nemzetközi kutatási vagy pályázati együttműkö­dések vagy akár a személyes szakmai kapcsolattartás szintjén is.

d) autonómiája és felelőssége

Megfelelő önismeret jellemzi, meglevő tudását és képességeit kritikusan értékeli és fejleszti.

Jelentős mértékű önállósággal végzi átfogó és speciális szakmai kérdések végiggondolását és adott for­rások alapján történő kidolgozását.

Önállóan, bátran és felelősségteljesen vesz részt munkaszervezetének működtetésében, a szakmai kon­cepciók kidolgozásában, megvitatásában és megvalósításában.

Kialakított szakmai véleményét előre ismert döntési helyzetekben önállóan képviseli.

Konfliktushelyzetekben határozottan dönt, és felelősséget vállal döntéseiért.

Új, komplex döntési helyzetekben is felelősséget vállal azok környezeti és társadalmi hatásaiért.

Felelősségteljesen építi fel szakmai karrierjét, és támogatja az általa irányított munkatársak szakmai életpályájának kibontakoztatását.

Bekapcsolódik kutatási és fejlesztési projektekbe, a projektcsoportban a cél elérése érdekében autonóm módon, a csoport többi tagjával együttműködve mozgósítja elméleti és gyakorlati tudását, képes­ségeit.

Önálló és felelős szerepet vállal a hazai és nemzetközi szakmai szervezetek, valamint az érdekérvénye­sítő fórumok munkájában, ahol legjobb tudása szerint, elkötelezetten szolgálja és képviseli a szak­mai érdekeket.

Minden szervezeti, intézményi tevékenysége során felelős módon latba veti tudását és befolyását a mi­nőségi munkavégzés elismertetése mellett.

Különböző bonyolultságú és különböző mértékben kiszámítható kontextusokban a módszerek és tech­nikák széles körét alkalmazza önállóan a gyakorlatban.

9. A mesterképzés jellemzői

9.1. Szakmai jellemzők

A szakképzettséghez vezető tudományágak, szakterületek, amelyekből a szak felépül:

társadalom- és bölcsészettudományok 5-15 kredit;

tartalommenedzsment, tudásgazdálkodás 10-25 kredit; tudománymetria, kutatástámogatás 5-15 kredit;

gazdasági és vezetési ismeretek, szervezetfejlesztés 5-15 kredit; szaknyelvi ismeretek 4-10 kredit;

választható szakspecifikus szakmai ismeretek 35-50 kredit.

9.2. Szakmai gyakorlat követelményei

A szakmai gyakorlat könyvtárakban és információszolgáltató szervezetekben végzett gyakorlatokat fog­lalja magában. Az összesen minimum 150 óra időtartamú szakmai gyakorlatok követelményeit a képzés tanterve határozza meg. Kreditértéke10 kredit.

9.3. A 4.2. pontban megadott oklevéllel rendelkezők esetén a mesterképzési képzési ciklusba való be­lépés minimális feltétele

Az alapképzéstől eltérő mesterképzésbe való belépéshez a korábbi tanulmányok szerint szükséges mi­nimális kreditek száma legalább 30 kredit az alábbiak szerint:

társadalom- és bölcsészettudományok területéről legalább 2 kredit,

könyvtártan és információszervezés, menedzsment ismeretek területéről legalább 2 kredit,

informatika területéről legalább 2 kredit,

kommunikációs ismeretek területéről legalább 2 kredit.

A mesterképzésbe való felvétel feltétele, hogy a hallgató legalább 8 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

A záróvizsga tartalma és szerkezete

A záróvizsga a témavezetői irányítással elkészített, önálló kutatásra épülő diplomamunka védéséből és egy szakmai feleletből áll. A záróvizsgát záróvizsga-bizottság előtt kell letenni, amelynek elnöke és legalább két tagja van.

Az elkészült és határidőre leadott diplomamunkát a témavezető köteles írásban értékelni, és az írásos véleményt legkésőbb az államvizsga időpontja előtt 8 munkanappal a jelölt rendelkezésére bocsátani.

A diplomamunka védése során a jelölt előbb ismerteti dolgozatának tartalmi és módszertani alap-vetéseit, célkitűzéseit és főbb eredményeit, majd válaszol a megfogalmazott kérdésekre, véleményekre.

A diplomamunka védése után az államvizsgázó egy húzott tételből felel.

A záróvizsga lefolytatásának általános szabályait, a jogorvoslati lehetőségeket a Debreceni Egyetem hatályos Tanulmányi és Vizsgaszabályzata tartalmazza.

A záróvizsga tételsora:

A KÖNYVTÁR-ÉS INFORMÁCIÓTUDOMÁNYI MESTERKÉPZÉSI SZAK KREDITLISTÁJA

Oklevél kredit-követelmények:

1. Társadalom-és bölcsészettudományok:11 kredit (KKK: 5-15)
2. Tartalommenedzsment, tudásgazdálkodás: 18 kredit (KKK: 10-25)
3. Tudománymetria, kutatástámogatás: 7 kredit (KKK: 5-15)
4. Gazdasági és vezetési ismeretek, szervezetfejlesztés: 9 kredit (KKK: 5-15)
5. Szaknyelvi ismeretek: 4 kredit (KKK: 4-10)
6. Szakspecifikus szakmai ismeretek: 35 kredit (KKK: 35-50)
7. Szakmai gyakorlat (min. 150 óra): 10 kredit
8. Diplomamunka: 20 kredit
9. Szabadon választható tantárgyak: 6 kredit

Összesen: 120 kredit

1. Társadalom-és bölcsészettudományok:11 kredit (5-15)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTKI201MA | Bölcsészettudományi szakinformációk | 2 | gyj. | 2 |  | 2. |
| BTKI202MA | Társadalomtudományi szakinformációk | 2 | gyj. | 2 |  | 2. |
| BTKI101MA | Digitális bölcsészet | 2 | koll. | 3 |  | 1. |
| BTKI102MA | Olvasásszociológia | 2 | koll. | 4 |  | 1. |

1. Tartalommenedzsment, tudásgazdálkodás: 18 kredit (10-25)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTKI203MA | A modern könyvtári feldolgozás és szolgáltatás elmélete | 2 | koll. | 3 |  | 2. |
| BTKI204MA | A könyvtári feldolgozás és szolgáltatás modern eszközei | 2 | gyj. | 2 |  | 2. |
| BTKI103MA | Tartalomfejlesztés és tartalomszolgáltatás | 2 | gyj. | 2 |  | 1. |
| BTKI104MA | Nem hagyományos dokumentumok feldolgozása | 2 | koll. | 3 |  | 1. |
| BTKI301MA | Természettudományos szakinformációk | 2 | gyj. | 2 |  | 3. |
| BTKI302MA | Alkalmazott tudományi szakinformációk | 2 | gyj. | 2 |  | 3. |
| BTKM203MA | Tartalommarketing és szervezeti kultúra | 2 | gyj. | 4 |  | 4. |

1. Tudománymetria, kutatástámogatás: 7 kredit (5-15)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTKI303MA | A könyvtári működés jogi környezete | 2 | koll. | 3 |  | 3. |
| BTKI205MA | A kutatástámogatás gyakorlata 1. | 2 | gyj. | 2 |  | 2. |
| BTKI304MA | A kutatástámogatás gyakorlata 2. | 2 | gyj. | 2 |  | 3. |

1. Gazdasági és vezetési ismeretek, szervezetfejlesztés: 9 kredit (5-15)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTAD800MA | Demográfia és munkaerőpiaci politikák | 2 | koll. | 3 |  | 1. |
| BTKI105MA | Digitális és vizuális kommunikáció | 2 | koll. | 3 |  | 1. |
| BTKI305MA | Könyvtári információs menedzsment és marketing | 2 | koll. | 3 |  | 3. |

1. Szaknyelvi ismeretek: 4 kredit (4-10)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTKI106MA | Angol LIS szaknyelv 1 | 2 | gyj. | 2 |  | 1. |
| BTKI206MA | Angol LIS szaknyelv 2 | 2 | gyj. | 2 |  | 2. |

1. Szakspecifikus szakmai ismeretek: 35 kredit (35-50)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
|  | | | | | | |
| BTKI401MA | Az adat- és információvizualizáció modern eszközei | 2 | koll. | 3 |  | 4. |
| BTKI107MA | Az EU intézményrendszere, uniós trendek | 2 | koll. | 3 |  | 1. |
| BTKI108MA | A reziliencia és a mentális jóllét fejlesztési lehetőségei a könyvtárban | 2 | koll. | 3 |  | 1. |
| BTKI109MA | E-dokumentumok és online tanulási környezetek | 2 | gyj. | 2 |  | 1. |
| BTKI402MA | Könyvtáros kompetenciák | 2 | koll. | 4 |  | 4. |
| BTKI306MA | Személyi és intézményi archiválás, webarchiválás technológiája | 2 | gyj. | 4 |  | 3. |
| BTKI207MA | Kiadványszerkesztés | 2 | gyj. | 4 |  | 2. |
| BTKI307MA | Szerzői jogok digitális környezetben | 2 | gyj. | 3 |  | 3. |
| BTPS222MA | Szervezetfejlesztés | 2 | koll. | 2 |  | 4. |
| BTKI110MA | Tudásfeltárás adatbázisokban | 2 | gyj. | 3 |  | 1. |
| BTKI208MA | Művelődés-és olvasástörténet | 2 | koll. | 4 |  | 2. |

|  |  |  |  |  |  |  |
| --- | --- | --- | --- | --- | --- | --- |
|  | Testnevelés\* | 2+2 | gyj | 1+1 |  | 1-4. |
|  | Munkavédelem | - | gyj. | 1 |  | 1-4. |

1. Szakmai gyakorlat (min. 150 óra): 10 kredit

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra | Telj. | Kredit | Előfeltétel | Félév |
| BTKI209MA | Szakmai gyakorlat 1 |  | gyj. | 4 |  | 2. |
| BTKI308MA | szakmai gyakorlat 2 |  | gyj. | 3 |  | 3. |
| BTKI403MA | Szakmai gyakorlat 3 |  | gyj. | 4 |  | 4. |

1. Diplomamunka: 20 kredit

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra | Telj. | Kredit | Előfeltétel | Félév |
| BTKI309MA | Diplomamunka 1 |  | gyj. | 10 |  | 3. |
| BTKI404MA | Diplomamunka 2 |  | gyj. | 10 |  | 4. |

1. Szabadon választható tantárgyak: 6 kredit

A hallgató ezen a modulon belül választhat akár a Média-és Könyvtártudományi Intézet, akár a Bölcsészettudományi Kar által megajánlott kurzusok közül.

\* A Munkavédelem, valamint a Testnevelés tantárgyak kreditértéke 1-1 kredit, amelyek a szak képzési és kimeneti követelményében meghatározott, a végbizonyítvány megszerzéséhez szükséges kreditek száma fölött teljesítendők.